polyglot-tagger/wikipedia-language-snippets-filtered huggingface dataset:
ان میں نمایاں ھضرات ایم ڈی تاثیر، فیض احمد فیض، ن م راشد اور محمود نظامی تھے اور پھر اسلامیہ کالج لاہور میں اس دوران جو نابغۂ روزگار ہستیاں بطور پرنسپل تعینات رہیں ان میں قابلِ ذکر حضرات میں علامہ عبداللہ یوسف علی، ایک انگریز الیگزاندر اور کچھ بعد میں ایم اے غنی رہے۔
ہاسٹل میں محمود نظامی کی شخصیت سے مسحور تھے تو کالج کے باہر کے حضرات میں اُن کی مثالی شخصیت پطرس بخاری تھے جنہیں وہ اپنی تحریری زندگی کا مرشد گردانتے تھے لیکن بعض ناقدین اُسے ان کی کسرِ نفسی گردانتے ہوئے یہ کہنے میں عار نہیں محسوس کرتے کہ وہ صنفِ مزاح میں اُن کو کہیں پیچھے چھوڑ گئے ہیں۔
کرنل محمد خان کے فن کا تھوڑا سا اظہار تو ان کی تعلیم کے ابتدائی زمانے میں ہوا اور پھر جیسے وہ ودیعت شدہ فن ایک طویل عرصے کے لیے خاموشی اختیار کر گیا۔
اس میں جہاں بہت سی ہونی اور انہونیوں کا ذکر ہے، جہاں بہت سے پُر لطف یادگار اور قابلِ ذکر واقعات، ادوار اور یارانِ دلدار کا ذکر ہے وہاں انہوں نے اپنی اس کتاب کی معرفت اور اپنی خوش بیانی کی بنا پر ان کی ایسی تصویر کھینچی ہے کہ اس نے ان سب کو داستانِ جاوداں بنا دیا ہے۔
وہ بڑی حد تک چھوٹی چھوٹی جزویات پر نظر رکتے تھے اور ساتھ ساتھ سرخ روشنائی سے کتاب میں دَر آنے والی غلطیوں کو نظر سے قطعی اوجھل نہیں ہونے دیتے تھے اور حسبِ ضرورت مزید بہتری کے خیال سے چھوٹی چھوٹی تبدیلیاں بھی کرتے جاتے تھے۔
کرنل محمد خان کے اندر ایک ادیب اسکول کے دوران ہی کروٹیں لے رہا تھا جس کا انہوں نے گاہے بگاہے اسکول، کالج اور یونیورسٹی اور پھر بی ٹی کے تربیتی ادارے میں اظہار کیا۔
اگرچہ اسے وہ اپنی تخلیقی کاوش کی ابتدا گردانتے ہیں لیکن عنوان سے ہی ظاہر ہے کہ بلی چوہے کے بارے میں کیا اور کس انداز میں لکھا ہوگا لیکن اس کے ساتھ ساتھ انہوں نے شاعری کے میدان میں طبع آزمائی کا بھی آغاز کیا۔
اسی طرح اس رسالے کا ایک حصہ طلبہ کی تخلیقات کے لیے مختص تھا اس میں ان کی یہ نظم حمدِ خدا بھی چھپ گئی اگرچہ قدرے ترمیم کے ساتھ۔
یونیورسٹی سے فراغت کے بعد محمد خان نے اپنی تعلیمی قابلیت کو مزید جِلا دینے کے بارے میں سوچا اور بی ٹی میں داخلہ لیا تو یہ ایسے ہی تھا کہ جب کسی آزاد فضا میں رہنے والے پرندے کو پابندِ قفس کر دیا جائے۔
اگر کوئی استاد کسی طالب علم کی شکایت کر دے تو اس کی نہ صرف شنوائی ہوتی تھی بلکہ اس پر تادیبی کارروائی بھی عمل میں لائی جاتی تھی لیکن طلبہ کی کوئی نہیں سنتا تھا۔
طلبہ تو خیر بلا استثناء مظلوم صنف ہونے کی بنا پر سو فیصد اس کے حق میں تھے اور اس امر پر شاداں و فرحاں تھے کہ کوئی تو ایسا ہے جس نے ان کے جذبات کی ترجمانی کرتے ہوئے انتظامیہ کو جھنجھوڑ ڈالا ہے۔
محمد خان ابھی چار سال کے ہی تھے کہ ان کے سر سے والد کا سایۂ عاطفت اُٹھ گیا لیکن ان کی والدہ نے غیر تعلیم یافتہ ہوتے ہوئے بھی ان کی تعلیم پر نہ صرف یہ کہ خصوصی نظر رکھی بلکہ اُسے خوب سے خوب تر پہنچانے میں کوئی دقیقہ فرو گزاشت نہ کیا۔
اب جب آٹھویں پاس کرنے کے بعد نویں جماعت میں داخلے کا وقت آیا تو اس کے لیے اضافی انگریزی کی استطاعت کی ضرورت پڑ گئی جس کے لیے انہیں چار سال صرف کرنے تھے لیکن ان کی یہ ضرورت گاؤں کے ایک لڑکے نے جو چھٹیوں پر گاؤں آیا ہوا تھا اس نے موسمِ گرما میں اُن کو پرائیویٹ طور پر پڑھا کر ان کی ضرورت کو پورا کروا دیا اور جب انہوں نے متعلقہ امتحان دیا تو دوسری پوزیشن حاصل کی اور یوں وہ داخلے کے مستحق گردانے گئے اور بعد میں اپنی کلاس کے مانیٹر بھی بنا دئے گئے جو ہمیشہ لائق طالب علموں کا منفرد اعزاز ہوتا ہے۔
جب وہ بطورکیڈٹ آفیسر ٹریننگ اسکول مہو کے ادارے میں داخل ہوئے تو دراصل اب صحیح معنوں میں فوجی زندگی کے کرب و ابتلا سے متعارف ہو رہے تھے۔
یہی وہ زمانہ اور مقام ہوتا ہے جہاں وہ لوگ جو ناز و نعم کے عادی ہوتے ہیں انہیں اس سے زیادہ تکلیف ہوتی ہے اور کئی نہ صرف دل چھوڑ جاتے ہیں بلکہ جسم و جاں کا بچانا بھی مشکل ہوجاتا ہے۔
اب لیفٹینی / کپتانی کا نشہ اُتر چکا ہوتا ہے اور جن حالات سے نبرد آزما ہونا ہوتا ہے اس کو بیان کیے بغیر اور وہ بھی محمد خان کی زبان میں آپ نہ تو صرف اُسے صحیح معنوں میں سمجھ پائیں گے اور نہ ہی اسے سراہنا ممکن ہو سکے گا۔
اگرچہ مہو میں تربیت کی کل مدت نو ماہ تھی کہ چھٹے مہینے انہیں سگنل کور کے لیے چن لیا گیا اور بالآخر انہیں کمیشن بھی سگنل کور ہی میں ملی۔
اپنی اس تفویض کردہ ڈیوٹی کے لیے وہ پندرہ دن [جی ایچ کیو میں اور پندرہ دن کمیشن کے ساتھ مختلف میٹنگز اور دورے میں مصروف رہتے لیکن دونوں کاموں میں سے کسی ایک کو دوسرے کام میں مُخل نہیں ہونے دیا۔
اپنی ایجوکیشن کمیشن کی رپورٹ کے علاوہ اس دوران جو ایک اور بہت بڑا کارنامہ سر انجام دیا وہ پی ایم اے کی عطا کردہ بی اے اور بی ایس سی کی ڈگری کو ملک کی تمام یونیورسٹیوں کے برابر منوانا تھا۔
کہنے کو تو بلکسر ضلع چکوال کا ایک چھوٹا سا گمنام قصبہ ہے، بلکہ تھا، بالکل ایسا جیسا کہ پنجاب کے دوسرے دور اُفتادہ، خاموش، پُر سکون شہری ہنگاموں سے دور قصبہ جات ہوتے ہیں۔
لیکن کرنل محمد خان اپنے اس آبائی قصبے کا بڑے فخر سے ذکر کیا کرتے تھے کہ ضلع چکوال میں یہ وہ مقام ہے جہاں تیل نکلا ہے اور اس فخریہ انفرادیت کو اس حد تک بڑھا دیتے کہ کہتے کہ بلکسر تیل کی وجہ سے نہیں تیل بلکسر کی وجہ سے قابلِ شہرت ہے۔
اعلیٰ تعلیم حاصل کرنے کے بعد بھی چودھری حق نواز کے مشورے کے مصداق نہ تو فوج میں بھرتی کا مرحلہ ہوا اور نہ ہی آئی سی ایس کے امتحان دینے کی نوبت آئی۔
اب صرف یہ رہ گیا تھا کہ معلمی کا پیشہ اختیار کیا جائے چنانچہ شعبۂ تعلیم سے وابستہ ہو گئے اور اپنی لیاقت، قابلیت اور علمیت کی بنیاد پر اس وقت کے مروجہ گریڈ کی آخری تنخواہ پر مقرر ہوئے۔
ریٹائرمنٹ کے بعد انہوں نے کوئی نوکری تو قبول نہ کی البتہ اعزازی طور پر آرمی لائبریری کی تشکیلِ نو اور بہتری کے لیے بطور ایڈوائزر لائبریری کا کام قبول کر لیا۔
سو نزلہ بہ عضو ضعیف کے تحت اس اعزازی عہدے پر گرا اور کرنل صاحب بہ عزت تمام صحیح معنوں میں ریٹائرڈ زندگی گزارنے کے لیے کمر بستہ ہو گئے۔
اس طرح ستمبر کے پہلے ہفتے میں بصرہ کی بندرگاہ میں جا اُترے جہاں سے اُن کے سفر زندگی کا معرکہ خیز دور شروع ہوا جو آدھی دنیا کا چکر لگانے، جنگ و جدل کی تباہ کاریوں کا مشاہدہ کرنے کے بعد مشرق وسطیٰ، کیاہ، سدی امین، قاہرہ، شمالی افریقہ سے ہندوستان واپس اور پھر دوسری بار دوسرے میدانِ کارزار یعنی برما میں اس طرح جا پہنچے کہ یہاں ڈوبے وہاں نکلے۔
مگر وہاں جاپانیوں کی چیرہ دستیوں کا ایسا مشاہدہ کرنے کو ملا اور اُسے اس طرح محسوس کیا بھی کہ اس نے طبیعت کو اس حد تک مکدر کیا کہ انہوں نے اپنے ڈیڑھ سالہ قیام کو ڈیڑھ لمحہ لکھا ہے۔
پاک فوج کی ملازمت کے دوران کرنل محمدخان نے کتاب بجنگ آمد تصنیف کی جو ایک مزاحیہ سوانح ہے، ان کی اس کتاب کو اردو ادب میں سنگِ میل کی حیثیت حاصل ہے۔
وہ تو ان کے ایک بچپن کے ساتھی کرنل غلام علی نے جب اشتہار پڑھ کر فوج میں بھرتی ہونے کے لیے آئے تو محمد خان کو بھی اس خبر سے آگاہ کیا اور فوراً درخواست دلوائی اور وہ دونوں براستہ ڈپٹی کمشنر جہلم، راولپنڈی پہنچے۔
اور یہ سب غالباً اسی بنا پر جب کاشتکاری نہیں کرتے تو اپنے جوہر دکھانے کے لیے سپہ گری اختیار کرتے ہیں کیوں کہ اپنی اسی نسلی اور خونی صفت سے نہ انہیں فرار اور نہ ہی قرار حاصل ہے لیکن کرنل محمد خان کی مانند میدانِ ادب کے شہسوار صرف چند ہی منظرِعام پر آئے ہیں اور ہر میدانِ مزاح میں چند تر۔
اس عہدے کے لیے اگرچہ ایک سے زائد حضرات نے اس عہدے کے لیے اپنا استحقاق جتانے کی کوشش کی لیکن اس وقت کے چیف آف جنرل اسٹاف لیفٹیننٹ جنرل حبیب اللہ خان کی مردم شناس نے رنگ دکھایا اور انہوں نے لیفٹنینت کرنل محمد خان کو فل کرنل کے رینک پر ترقی دلوا کر انہیں ڈائریکٹر آرمی ایجوکیشن کے عہدے پر لگائے جانے کے احکامات صادر کروا دیے۔
کرنل صاحب اپنی پہلی تین کتابوں کو تو تمام تر اپنی کتابیں گردانتے تھے اور چوتھی کتاب انگریزی سے اردو میں ترجمہ شدہ کہانیوں پر مشتمل ہے اس لیے وہ اسے اپنی تخلیق نہیں گردانتے تھے۔
سکندر نے 327 ق م میں کوہ ہندو کش غبور کیا اور مختلف شہروں کو جنگ و جدل کے ذریعے مطیع کرتا ہوا اوہنڈ کے مقا م پر دریائے سندھ کو غبور کیا جہاں ٹیکسلا کے راجا نے اس کا استقبال کیا۔
جب افغانستان کے مشرقی حصوں پر اسلامی لشکر کا قبضہ ہو گیا، تو اس کا دار الحکومت کاپسا سے گردیز، کابل، پھر اوہنڈ اور آخر میں نندانہ منتقل ہو گیا۔
آخر کار حضور نے خود اپنی طرف سے حضرت عثمان غنی کو ایلچی بنا کر مکہ بھیجا اور ان کے ذریعے سے سرداران قریش کو یہ پیغام دیا کہ ہم جنگ کے لیے نہیں بلکہ زیارت کے لیے ھدی ساتھ لے کر آئے ہیں، طواف اور قربانی کر کے واپس چلے جائیں گے۔
اپنے مرکز سے ڈھائی سو میل دور، عین مکہ کی سرحد پر ٹھیرے ہوئے تھے، جہاں دشمن اپنی پوری طاقت کے ساتھ ان پر حملہ آور ہو سکتا تھا اور گرد و پیش سے اپنے حامی قبیلوں کو لا کر بھی انہیں گھیرے میں لے سکتا تھا۔
اس مہینے میں جو قافلہ احرام باندھ کر حج یا عمرے کے لیے جا رہا ہو اسے روکنے کا کسی کو حق نہ تھا، حتی کہ کسی قبیلے سے اس کی دشمنی بھی ہو تو عرب کے مسلمہ قوانین کی رو سے وہ اپنے علاقے سے اس کے گذرنے میں مانع نہ ہو سکتا تھا۔
قریش کے لوگ اس الجھن میں پڑ گئے کہ اگر ہم مدینے کے اس قافلے پر حملہ کر کے اسے مکہ معظمہ میں داخل ہونے سے روکتے ہیں تو پورے ملک میں اس پر شور مچ جائے گا۔
ہر قبیلہ اس تشویش میں مبتلا ہو جائے گا کہ آئندہ کسی کو حج اور عمرہ کرنے دینا یا نہ کرنے دینا اب ہماری مرضی پر موقوف ہے، جس سے بھی ہم ناراض ہو گے اسے بیت اللہ کی زیارت کرنے سے اسی طرح روک دیں گے جس طرح آج مدینے کے ان زائرین کو روک رہے ہیں۔
لیکن اگر ہم محمد کو اتنے بڑے قافلے کے ساتھ بخیریت اپنے شہر میں داخل ہو جانے دیتے ہیں تو پورے ملک میں ہماری ہوا اکھڑ جائے گی اور لوگ کہیں گے کہ ہم محمد سے مرعوب ہو گئے۔
آخر کار بڑی شش و پنج کے بعد ان کی جاہلانہ حمیت ہی ان پر غالب آ کر رہی اور انہوں نے اپنی ناک کی خاطر یہ فیصلہ کر لیا کہ کسی قیمت پر بھی اس قافلے کو شہر میں داخل نہیں ہونے دینا ہے۔
رسول اللہ نے یہ اطلاع پاتے ہی فورا راستہ بدل دیا اور ایک نہایت دشوار گزار راستہ سے سخت مشقت اٹھا کر حدیبیہ کے مقام پر پہنچ گئے جو عین حرم کی سرحد پر واقع تھا۔
یہاں بنی خزاعہ کا سردار بدیل بن ورقا اپنے قبیلے کے چند آدمیوں کے ساتھ آپ کے پاس آیا اور اس نے پوچھا کہ آپ کس غرض کے لیے آئے ہیں؟
سرداران قریش کا مقصد یہ تھا کہ جب محمد اس کی بات نہ مانیں گے تو وہ ان سے ناراض ہو کر پلٹے گا اور پھر احابیش کی پوری طاقت ہمارے ساتھ ہوگی۔
مگر جب اس نے اپنی آنکھوں سے دیکھ لیا کہ سارا قافلہ احرام بند ہے، ھدی کے اونٹ سامنے کھڑے ہیں جن کی گردنوں میں قلاوے پڑے ہوئے ہیں اور یہ لوگ لڑنے کے لیے نہیں بلکہ بیت اللہ کا طواف کرنے کے لیے آئے ہیں تو حضور سے کوئی بات کیے بغیر مکہ کی طرف پلٹ گیا اور اس نے جا کر قریش کے سرداروں سے صاف صاف کہہ دیا کہ یہ لوگ بیت اللہ کی عظمت مان کر اس کی زیارت کے لیے آئے ہیں اگر تم ان کو روکو گے تو احابیش اس کام میں تمہارا ساتھ ہرگز نہ دیں گے۔
اس دوران قریش کا جو شخص اپنے ولی کی اجازت کے بغیر بھاگ کر محمد کے پاس جائے گا اسے آپ واپس کر دیں گے اور آپ کے ساتھیوں میں سے جو شخص قریش کے پاس چلا جائے گا اسے وہ واپس نہ کریں گے۔
محمد اس سال واپس جائیں گے اور آئندہ سال وہ عمرے کے لیے آ کر تین دن مکہ میں ٹھہر سکتے ہیں، بشرطیکہ پرتلوں میں صرف ایک ایک تلوار لے کر آئیں اور کوئی سامان حرب ساتھ نہ لائیں۔
پھر قریش کی طرف سے عروہ بن مسعود ثقفی آیا اور اس نے اپنے نزدیک بڑی اونچ نیچ سمجھا کر رسول اللہ کو اس بات پر آمادہ کرنا چاہا کہ آپ مکہ میں داخل ہونے کے ارادے سے باز آجائیں، مگر آپ نے اس کو بھی وہی جواب دیا جو بنی خزاعہ کے سردار کو دیا تھا کہ ہم لڑائی کے ارادے سے نہیں آئے ہیں بلکہ بیت اللہ کی تعظیم کرنے والے بن کر ایک دینی فریضہ بجا لانے کے لیے آئے ہیں۔
واپس جا کر عروہ نے قریش کے لوگوں سے کہا کہ میں قیصر و کسری اور نجاشی کے درباروں میں بھی گیا ہوں، مگر خدا کی قسم، میں نے اصحاب محمد کو جس طرح محمد کا فدائی دیکھا ہے ایسا منظر کسی بڑے سے بڑے بادشاہ کے ہاں بھی نہیں دیکھا۔
ان لوگوں کا حال تو یہ ہے کہ محمد وضو کرتے ہیں تو ان کے اصحاب پانی کا ایک قطرہ تک زمین پر نہیں گرنے دیتے اور سب اپنے جسم پر کپڑوں پر مل لیتے ہیں۔
اس دوران جبکہ ایلچیوں کی آمدورفت اور گفت و شنید کا یہ سلسلہ جاری تھا، قریش کے لوگ بار بار یہ کوشش کرتے رہے کہ چپکے سے حضور کے کیمپ پر چھاپے مار کر صحابہ کو اشتعال دلائیں اور کسی نہ کسی طرح ان سے کوئی ایسا اقدام کرا لیں جس سے لڑائی کا بہانہ ہاتھ آ جائے۔
رسول اللہ نے بنی کب کے ایک شخص کو مخبر کی حیثیت سے آگے بھیج رکھا تھا تاکہ وہ قریش کے ارادوں اور ان کی نقل و حرکت سے آپ کو بروقت مطلع کرتا رہے۔
جب آپ عسفان پہنچے تو اس نے آکر آپ کو اطلاع دی کہ قریش کے لوگ پوری تیاری کے ساتھ ذی طوی کے مقام پر پہنچ گئے ہیں اور خالد بن ولید کو انہوں نے 200 سواروں کے ساتھ کراع الغمیم کی طرف آگے بھیج دیا ہے تاکہ وہ آپ کا راستہ روکیں۔
قریش کی چال یہ تھی کہ کسی نہ کسی طرح آنحضرت کے ساتھیوں سے چھیڑ چھاڑ کر کے ان کو اشتعال دلائیں اور پھر اگر لڑائی ہو جائے تو پورے ملک میں یہ مشہور کر دیں کہ یہ لوگ دراصل آئے تھے لڑنے کے لیے، مگر بہانہ انہوں نے عمرے کا کیا تھا اور احرام محض دھوکا دینے کے لیے باندھ رکھا تھا۔
کفار قریش نے 6 سال سے مسلمانوں کے لیے بیت اللہ کا راستہ بند کر رکھا تھا اور اس پوری مدت میں کسی مسلمان کو انہوں نے حج اور عمرے تک کے لیے حدود حرم کے قریب نہ پھٹکنے دیا تھا۔
عمرے کا احرام باندھ کر جنگی ساز و سامان ساتھ لیے ہوئے نکلنا گویا خود لڑائی کو دعوت دینا تھا اور غیر مسلح جانے کے معنی اپنی اور اپنے ساتھیوں کی جان خطرے میں ڈالنے کے تھے۔
ابھی پچھلے سال ہی تو شوال 5ھ میں قریش نے قبائل عرب کی متحدہ طاقت کے ساتھ مدینے پر چڑھائی کی تھی اور غزوہ احزاب کا مشہور معرکہ پیش آ چکا تھا۔
اس لیے جب رسول اللہ اتنے بڑے قافلے کے ساتھ اپنے خون کے پیاسے دشمنوں کے گھر کی طرف روانہ ہوئے تو پورے عرب کی نگاہیں اس عجیب سفر کی طرف مرکوز ہو گئیں اور لوگوں نے یہ بھی دیکھ لیا کہ یہ قافلہ لڑنے کے لیے نہیں جا رہا ہے بلکہ ماہ حرام میں، احرام باندھ کر، ھدی کے اونٹ ساتھ لیے ہوئے بیت اللہ کا طواف کرنے جا رہا ہے اور قطعی طور پر غیر مسلح ہے۔
جن واقعات کے سلسلے میں یہ سورت نازل ہوئی ان کی ابتدائی اس طرح ہوئی ہے کہ ایک روز رسول اللہ نے خواب میں دیکھا کہ آپ اپنے اصحاب کے ساتھ مکہ معظمہ تشریف لے گئے ہیں اور وہاں عمرہ ادا فرمایا ہے۔
پیغمبر کا خواب ظاہر ہے کہ محض خواب و خیال نہ ہو سکتا تھا وہ تو وحی کی اقسام میں سے ایک قسم ہے اور آگے چل کر آیت 27 میں اللہ تعالی نے توثیق کر دی ہے کہ یہ خواب ہم نے اپنے رسول کو دکھایا تھا۔
پرتلوں میں صرف ایک ایک تلوار رکھ لی جس کی تمام زائرین حرم کو عرب کے معروف قاعدے کے مطابق اجازت تھی اور اس کے سوا کوئی سامان جنگ ساتھ نہ لیا۔
یہ محض اس سورت کا نام ہی نہیں بلکہ مضمون کے لحاظ سے بھی اس کا عنوان ہے کیونکہ اس میں اس فتح عظیم پر کلام کیا گیا ہے جو صلح حدیبیہ کی شکل میں اللہ تعالی نے حضور نبی کریم اور مسلمانوں کو عطا فرمائی تھی۔
روایات اس پر متفق ہیں کہ اس کا نزول ذی القعدہ 6ھ میں اس وقت ہوا تھا جب آپ کفار مکہ سے صلح حدیبیہ کا معاہدہ کرنے کے بعد مدینہ منورہ واپس تشریف لے جا رہے تھے۔
18 ویں صدی تک نسوار کو پسند کرنے والوں میں نپولین بانو پارٹ، کنگ جارج کی ملکہ شارلٹ اور پوپ بینڈکٹ سمیت اشرافیہ اور ممتاز صارفین میں یہ رائج ہوچکا تھا۔
نسوار ، جس کو یا بھی کہا جاتا ہے، ایک نم، پاؤڈر تمباکو کا گل ہے جو زیادہ تر افغانستان، پاکستان، ایران، قازقستان، کرغیزستان، روس، تاجکستان، ترکمانستان، اور ازبکستان میں استعمال کیا جاتا ہے۔
نسوار استعمال کرنے والوں کونسوار خور، نسوارچی، نسوار کُنّا، نسواری اور پڑیچے جیسے ناموں سے پکارا جاتا ہے خیبر پختونخوا میں اس کے بہت ہی دلچسپ ہیں مثلاً ایف سولہ، طورخم، سبز پری، میزائل، سفارش خان اور لکی وغیرہ۔
دوسرے سال یعنی بعثت کے بارہویں سال ان چھ میں سے پہلے پانچ افراد نے انہی قبائل کے 7 دیگر آدمیوں جنہوں نے حضور کی دعوت توحید قبول کی کے ساتھ کل بارہ افراد نے اسی مقام پر بیعت کی جو بیعت عقبہ اولی کہلاتی ہے۔
مکہ مکرمہ میں رہ کر حضور نبی کریم تبلیغ اسلام کے لیے جدوجہد کرتے رہے لیکن قریش کی مخالفت میں کمی نہیں ہوئی جس کی وجہ سے تیرہ سالوں کی شبانہ روز جدوجہد کے بعد تبلیغ کا کام سست تھا۔
حالانکہ ان کے ترقیاتی منصوبہ جات کو غیر ملکی تکنیکی تجربات کی ضرورت رہی لیکن انہوں نے برطانوی اور سوویت اداروں کو ٹھیکے دینے سے ہمیشہ اجتناب کیا۔
حالانکہ برطانیہ نے اینگلو-ایرانین آئل کمپنی کے ذریعے ایران کے تیل کے ذخائر پر قبضہ کر لیا لیکن رضا شاہ نے تکنیکی مدد جرمنی، فرانس، اٹلی اور یورپ کے دیگر ممالک سے حاصل کرنے کو ترجیح دی۔
اس لیے 1939ء کے بعد اس وقت ایران کے لیے مسائل کھڑے ہو گئے جب جرمنی اور برطانیہ دوسری جنگ عظیم میں ایک دوسرے کے دشمن کے طور پر آمنے سامنے ہوئے۔
رضا شاہ نے ایران کے غیر جانبدار ہونے کا اعلان کیا لیکن برطانیہ بضد رہا کہ ایران میں جرمن مہندس اور تکنیکی ماہرین جاسوسی کر رہے ہیں جن کا مقصد جنوب مغربی ایران میں برطانیہ کی تیل کی تنصیبات کو سبوتاژ بنانا ہے۔
برطانیہ نے تمام جرمن شہریوں کو ملک بدر کرنے کا مطالبہ کیا لیکن رضا شاہ نے اس سے انکار کرتے ہوئے کہا کہ اس سے تمام ترقیاتی منصوبہ جات پر برے اثرات پڑ سکتے ہیں۔
برطانیہ اس وقت حال ہی میں تیار ہونے والی ریل کے نظام کو خلیج فارس کے راستے سوویت روس کو ذرائع نقل و حمل کی فراہمی کے ایک اہم ذریعے کے طور پر دیکھ رہا تھا۔
جرمن شہریوں کو ملک بدر کرنے سے انکار پر اگست 1941ء میں برطانیہ اور روس نے ایران پر چڑھائی کر دی اور رضا شاہ کو گرفتار کر کے ملک بدر کر دیا اور ایران کے ریل راستوں پر قبضہ کر لیا۔
شاہ اس معاملے پر مصدق کے مخالف تھے کیونکہ انہیں مغرب کی جانب سے تیل پر پابندی عائد کرنے کا خطرہ تھا جو ایران کو اقتصادی طور پر بحران سے دوچار کر سکتا تھا۔
غیر ملکی افواج کے انخلاء کے بعد ایران کے سیاسی نظام میں سیاسی جماعتوں کے قیام کی مکمل اجازت دی گئی اور 1944ء میں مجلس کے انتخابات ہوئے جو 20 سے زائد سالوں کے عرصے میں پہلے حقیقی انتخابات تھے۔
1930ء کی دہائی کے اوائل میں چند حلقوں سے ملک کے تیل کے ذخائر کو قومیانے کی صدا بلند ہوئی اور 1946ء تک یہ مطالبہ ایک مقبول سیاسی تحریک بن گیا۔
جنوری 1942ء میں انہوں نے ایران سے ایک معاہدے پر دستخط کیے جس میں ایران کی آزادی کے احترام اور جنگ کے خاتمے کے چھ ماہ کے اندر فوج نکال دینے کا اعلان کیا گیا۔
آئینی شہنشاہ کی حیثیت سے اپنا کردار ادا کرنے اور پارلیمانی حکومت کو جوابدہ ہونے کے دعووں کے باوجود محمد رضا پہلوی حکومت معاملات میں بہت زیادہ مداخلت کرتے۔
لیکن 1930ء کی دہائی میں رضا شاہ کے آمرانہ انداز کے طرز حکومت نے مختلف شعبہ ہائے زندگی سے تعلق رکھنے والے افراد خصوصا مذہبی طبقے میں شدید بے چینی پیدا کر دی۔
وہ ایران کو جدید ریاست بنانے کے وسیع تر منصوبے کے حامل تھے اور اس میں بڑے پیمانے پر صنعتوں کے قیام کے ساتھ بنیادی ڈھانچے کی توسیع، ذرائع نقل و حمل کی ملک بھر میں تیاری، قومی سرکاری تعلیمی نظام کے قیام، عدلیہ میں اصلاحات اور صحت عامہ کی سہولیات کی فراہمی کے منصوبہ جات شامل تھے۔
وہ اپنے والد کی اصلاحات کی پالیسیوں پر قائم رہے لیکن جلد ہی حکومت پر اثر و رسوخ رکھنے کے لیے شاہ اور معروف سیاست دان محمد مصدق کے درمیان کشمکش کا آغاز ہو گیا۔
ایران کا آخری شاہی خاندان، جس کی حکومت کا آغاز 1925ء میں رضا شاہ پہلوی کی تخت نشینی کے ساتھ اور خاتمہ 1979ء کے ایرانی انقلاب کے ساتھ ہوتا ہے اور اس طرح ایران میں ملوکیت کی قدیم روایت کا خاتمہ ہوا۔
لیکن کانگریسی راہنماؤں کے غیر ذمہ دارانہ رویے، پہلی جنگ عظیم کے واقعات، 1919 کے ناکافی اصلاحات اور تحریک خلافت کی وجہ سے یہ معاہدہ اپنے منطقی انجام تک نہ پہنچ سکا۔
1927ء میں مرکزی اسمبلی میں بجٹ اجلاس کے دوران ہندو رہنماؤں خاص کر پنڈت جواہر لال نہرو اور سری نواس آئینگر نے محمد علی جناح کے ساتھ غیر رسمی ملاقاتوں اور گفتگو کے دوران اس خواہش کا اظہار کیا کہ اگر مسلم لیگ کے رہنما جداگانہ انتخابات کے مطالبے سے دستبردار ہو جائیں تو ان کے باقی سارے مطالبے کانگریس تسلیم کرے گی۔
تجاویز دہلی پر مشتمل فارمولے میں سب سے اہم شق یہ تھی کہ قائد اعظم اور ان کے دیگر ہمنوا لیگی رہنماؤں نے جداگانہ انتخابات سے دستبردار ہونے اور مخلوط انتخابات کو منظور کرنے کے لیے کانگریس کو مندرجہ ذیل مطالبات پیش کیے
اس دریا کے علاقے میں ایران عراق سرحد کا تعین کرنے کے لیے ایران اور خلافت عثمانیہ کے مابین 1823ء میں ارض روم میں ایک معاہدہ طے پایا تھا جس پر بوجوہ عمل نہ ہو سکا۔
1911ء میں تہران میں ایران اور عراق کے مابین یہ طے پایا کہ دونوں ملک سرحدوں کی نشان دہی کے سلسلے میں مشترکہ کمیشن قائم کریں لیکن یہ کمیشن بھی اپنے مقاصد کے حصول میں ناکام رہا۔
9 اپریل 1969ء میں ایران نے یکطرفہ طور پر اس معاہدے کو ماننے سے انکار کر دیا جس کے نتیجے میں دونوں ممالک کے درمیان جھڑپوں کا ایک سلسلہ شروع ہو گیا۔
ایران آبنائے ہرمز پر واقع تین جزیروں تنب اکبر، تنب اصغر اور جزیرہ ابو موسی کو عرب ریاستوں کو واپس کر دے جن پر اس نے 1971ء میں قبضہ کر لیا تھا۔
محمد رضا شاہ پہلوی کے دور تک اس کی خلاف ورزی نہ کی گئی لیکن ستمبر 1980ء میں عراقی فوجوں نے مشترکہ سرحد عبور کر کے 1975ء کے معاہدے کی خلاف ورزی کرتے ہوئے ایران پر حملہ کر دیا۔
معاہدہ استنبول کے تحت ایران اور عراق کے درمیان جن سرحدوں کا تعین کیا گیا تھا وہ درست تصور کی جائیں گی ار نیا سرحدی کمیشن اسی معاہدے کے مطابق حد بندی کرے گا۔
ملک کا سب سے بڑا حاکم خلیفہ تھا جو خلفائے راشدین کی طرح اپنے آپ کو امیر المومنین کہلاتا تھا لیکن خلفائے راشدین اور خلفائے بنو امیہ میں بنیادی فرق یہ تھا کہ خلفاء راشدین عوامی مشورہ اور رائے سے خلیفہ بناۓ جاتے تھے لیکن خلفائے بنو امیہ مسلمانوں کے آزادانہ اور کھلے مشورہ سے نہیں بلکہ اپنی طاقت اور قوت کے بل بوتے پر بر سر اقتدار آتے تھے۔
تمام عمال حکومت قاضی، جج اور فوجی جرنیل خلیفہ کی طرف سے مقرر کیے جاتے اور وہ خلیفہ ہی کے سامنے جوابدہ تھے لیکن خود خلیفہ کسی کے شامنے جوابدہ نہیں تھا۔
عملی طور پر اگرچہ خلافت راشدہ کی بجائے ملوکیت کا آغاز ہو چکا تھا لیکن نظری اعتبار سے منصب خلافت کو جمہوری رکھا گیا اور خلفاء کے لیے بیعت حاصل کرنا لازمی قرار دیا گیا اگرچہ یہ بیعت اقتدار اور جبر ہی کا نتیجہ تھی اور اس میں دلی رضامندی کو دور دور کا بھی دخل نہ تھا۔
صوبائی معاملات میں انہیں بہت زیادہ آزادی حاصل تھی اس کی ایک وجہ ذرائع نقل و حمل میں دشواری تھی کیونکہ عراق اور افریقہ وغیرہ جیسے اہم صوبوں کے لیے بار بار قصر خلافت سے اجازت اور منظوری لینا ناممکن العمل تھا لٰہذا خلیفہ کی ماتحتی میں والی صوبہ حالات کے مطابق بڑے بڑے اقدامات اٹھاتے اور انھیں اپنے خلفاء کی پوری سرپرستی حاصل ہوتی۔
خلفائے بنو امیہ نے بظاہر وہ تمام رسوم برقرار رکھیں جن کا تعلق خلفائے راشدین سے تھا مثلاً جمعہ کا خطبہ دیتے نمازوں کی امامت کراتے اور اپنی دوسری مذہبی ذمہ داریاں بھی ادا کرتے لیکن ان کی اپنی زندگیاں قیصر و کسریٰ کے نمونہ پر ڈھل چکی تھی۔
انہوں نے تمام ناجائز اور غصب شدہ جاگیریں اور املاک اپنے اصل مالکوں کو لوٹا کر اور دیگر اصلاحات نافذ کرکے خلافت راشدہ کی جمہوری روح بحال کرنے کی کوششیں کیں مگر ان کے بعد پھر وہی سا طرز عمل اختیار کر لیا گیا۔
بعد میں جب پڑتال کے دوران اس جعلسازی کا انکشاف ہوا تو امیر معاویہ نے جعلسازی کے امکانات کو ختم کرنے کے لیے دیوان الخاتم قائم کیا جو فرمان شاہی جاری ہوتا۔
اس کی دستخط شدہ نقل اسی محکمہ کے پاس بطور ریکارڈ رہتی اور دار الخلافہ سے باہر جانے والے فرامین کو سربمہر کرکے روانہ کیا جاتا اور اس کی کاپی اس محکمہ کے ریکارڈ میں محفوظ رکھی جاتی۔
ہشام نے اپنے عہد میں اس غلط مفروضے کا خاتمہ کیا اور وہ تمام لوگ جو فوجی خدمات سر انجام نہیں دے رہے تھے ان کے نام اس رجسٹر سے خارج کر دیے گئے۔
ابتدا میں اس محکمہ کا کام سرکاری ڈاک وغیرہ لے کر ملک کے ایک حصہ سے دوسرے حصہ تک پہنچانا تھا لیکن آہستہ آہستہ یہ محکمہ عوامی حیثیت اختیار کر گیا۔
خلیفہ کی حیثیت سے تمام اہم امور ملکی کا فیصلہ مسجد نبوی کے صحن میں بیٹھ کرکیا جاتا لیکن جب مسند اقتدار بنو امیہ کے ہاتھ میں آئی تو خلافت راشدہ کے زمانے کی سادگی اور پاکیزگی ترک کر دی گئی۔
امیر معاویہ کے بعد اکثر و بیشتر خلفا نے سوائے عمر بن عبدالعزیز کے قیصر و کسریٰ کا سا طرز زندگی اختیار کر لیا اور اس طریقے کو چھوڑ دیا جس پر نبی اکرم اور چاروں خلفائے راشدین چلتے رہے۔
چونکہ اپنے شعبہ میں اسے مکمل اختیارات حاصل تھے اس لیے بعض اوقات والی بھی اس کا محتاج ہوتا یہ براہ راست خلیفہ کے سامنے جوابدہ ہوتا اور تمام حساب کتاب خلیفہ کے سامنے پیش کرتا
صرف کوفہ میں زیاد بن ابی سفیان کے ماتحت چالیس ہزار ملٹری پولیس قیام امن کے لیے موجود تھی جو مشکوک لوگوں کی کڑی نگرانی کرتی اور بے امنی کو سختی سے کچل دیتی۔
مرکز کی طرح صوبوں میں بھی دیوان الجند، دیوان الرسائل، دیوان المستغلات جہاں آمد و خرچ کا حساب رکھا جاتا تھا، دیوان البرید اور دیوان الاحدث قائم تھے۔
جب بعد کے ادوار میں عامل اور صاحب الخراج دونوں عہدوں کو ملا کر ایک کر دیا گیا تو صاحب الخراج کی حیثیت مالی شعبہ میں بہت بڑھ گئی اور تمام امور کا انچارج قرار دیا گیا
9 نومبر 1913 کو جھیل ہرون میں ایک بڑا طوفان آیا جس کی وجہ سے 235 ملاح اور دس جہاز ڈوب گئے جبکہ بیس سے زیادہ جہاز ساحل پر چڑھ گئے۔
17 ویں صدی میں اسپین اور پرتگال کے جہاز رانوں کی جانب سے اس زمین کی "دریافت" کے بعد دونوں ممالک نے یہاں کی سرزمین پر قبضہ کر لیا اور یوں یہ ممالک طویل غلامی میں چلے گئے۔
ارضیاتی طور پر جنوبی امریکا کا تقریباً تمام حصہ جنوبی امریکی پرت پر قائم ہے جبکہ سیاسی طور پر خاکنائے پاناما میں نہر پاناما کے مشرق کے علاوہ پورا پانامہ براعظم شمالی امریکا کا حصہ سمجھا جاتا ہے اور وسطی امریکا کا ایک ملک قرار دیا جاتا ہے۔
انڈیز کے پہاڑی سلسلے میں آتش فشاں بھی ہیں جن میں براعظم کا سب سے بڑا اور متحرک آتش فشاں کوٹوپاکسی بھی شامل ہے جس کی بلند 19347 فٹ ہے۔
دنیا کی سب سے بلند آبشار "اینجل آبشار"، حجم کے اعتبار سے سب سے بڑا دریا "دریائے ایمیزون"، طویل ترین پہاڑی سلسلہ "انڈیز"، روئے زمین کا خشک ترین مقام "صحرائے ایٹاکاما"، سب سے بڑا جنگل "ایمیزن جنگل"، سطح سمندر سے بلند ترین دار الحکومت "لاپاز، بولیویا"، دنیا کی سب سے بلند جھیل "جھیل ٹیٹیکاکا" اور جنوب میں دنیا کا سب سے دور شہر "پورٹو ٹورٹو، چلی" اسی براعظم میں واقع ہیں۔
انڈیز یہاں کا سب سے بڑا پہاڑی سلسلہ ہے جبکہ براعظم کے مشرقی علاقے میں دریائے ایمیزون کے ساتھ ساتھ کا علاقہ جنگلات سے اٹا پڑا ہے۔
جنوبی امریکا کا نام شمالی امریکا کی طرح یورپی جہاز راں امریگو ویسپوچی کے نام پر رکھا گیا جس نے پہلی مرتبہ یہ انکشاف کیا کہ امریکا دراصل ہندوستان نہیں بلکہ ایک نئی دنیا ہے جسے یورپی نہیں جانتے۔
برصغیر ایک ایسا خطہ ہے جہاں پر کئی زبانیں بولی جاتی ہیں جن میں سندھی، ہندی، اردو، پنجابی وغیرہ شامل ہیں جو آپس میں نسلی اور شناختی تنازعات پیدا کرتی ہے کیونکہ یہ تمام ایک زبان کی بجائے لہجے کے تنازعے میں شامل ہیں۔
اس کے برعکس سرائیکی کو پنجابی کا ایک لہجہ بھی سمجھا جاتا رہا ہے کیونکہ سرائیکی فقرے کی ساخت، بناوٹ وغیرہ بالکل ماجھی پنجابی جیسی ہے اسی وجہ سے کئی مقامی ماہر لسانیات نے سرائیکی کو پنجابی کا ایک لہجہ ہی کہا ہے جن میں دلائی، کے نریندر، گل، ہرجیت سنگھ گل، اے ہینری، گلیسن ، کؤل، این اومکر، سِیا مدُھو بالا، افضل احمد چیمہ، عامر ملک، امر ناتھ شامل ہیں۔
نا صرف مقامی بلکہ جدید لسانیات کے ادارے جیسے یوایس نیشنل ایڈوائزری کمیٹی، یو سی ایل اے لینگویج میٹیریل پروجیکٹ کے ساتھ ساتھ جدید لسانیات کے ماہر لمبرٹ ایم سرہونے، مریم ٹی ٹینوئی، سسان ایف ہینسونؤ، کارڈونا اور نٹالیا اِونوونا ٹولسٹایاوغیرہ نے بھی سرائیکی کو پنجابی کا ایک لہجہ کہا ہے۔
پاکستان میں سرائیکی زبان بولنے والوں کی آبادی 12.19 فیصد ہے جس میں 8.4 فیصد آبادی سرائیکی گوتوں کی ہے باقی 3.79 فیصد میں بلوچ، پٹھان، عرب اور ترک قبائل شامل ہیں۔
اس کے علاوہ جارج ابراہم گریسن نے لفظ سرائیکی کو سندھی کے ایک لفظ سِرو کی بگڑی ہوئی یا سدھری ہوئی شکل بتایا جس کے معنی شمالی کے ہیں کرسٹوفر شیکل نے جارج ابراہم گریسن کی تحقیق کو غلط کہا ہے۔
صوبہ سندھ کے 10 شمالی اضلاع میں جہاں سرائیکی بولی جاتی ہے وہاں سرائیکی کو پنجابی کی بجائے سندھی کا ایک لہجہ کہا جاتا رہا ہے، اس کے علاوہ سرائیکی اردو کی ابتدائی شکل ہے اس پر بھی بحث ہو چکی ہے کیونکہ مسلمانوں نے ملتان تک کے علاقہ کو فتح کرکے ملتان کو سندھ کا دار الخلافہ بنایا تھا۔